Alfrēds Strausmanis

Alfrēds Strausmanis (1877—1935) bija latviešu jurists, advokāts, Tautas padomes loceklis. 

 Dzīvesgājums 
Jēkabs Alfrēds Strauss dzimis 1877. gada 16. martā (pēc vecā stila — 4. martā) Rīgā, Iļģuciemā koku šķirotāja Jēkaba Strauss un viņa sievas Johannas Florentines dzim. Vīkul ģimenē.Rīgas Mārtiņa ev. lut. draudzes kristīto reģistrs. - 1877.g. - Nr.92.Latvijas advokatūra 1919–1945. Zvērināti advokāti un zvērinātu advokātu palīgi biogrāfijās. Biogrāfiska vārdnīca. (2007) - 459.-460.lpp.

Pēc studijām Maskavas universitātē strādāja par zvērinātu advokātu. Studiju laikā iestājies studentu sabiedrībā "Fraternitas Moscoviensis" (vēlāk – akadēmiskā vienība "Austrums"). 

Kā deputāta aizvietotājs (substitūts) kļuva par Tautas padomes locekli no Latviešu zemnieku savienības.Latvijas Tautas padome (stenogrammas). Rīga, 1920.

Miris 1935. gada 16. aprīlī Sarkanā Krusta slimnīcā Rīgā. Apbedīts Sv. Jāņa baznīcas kapos (tag. Mārtiņa kapi), kapa piemineklis pēc 2. pasaules kara pārvests uz Meža kapiem.

Precējies ar Mariju Elizabeti Švēdi (1881 –1957), meitas Maiga (dz. 1907. g.), Rute (1910 –1996), dēli Jēkabs Jānis (1909 – 1965), Gunārs (1926 – 2002). Bērni Jēkabs un Rute miruši trimdā; dēla Gunāra meita Baiba Plaude – zvērināta advokāte.Latvijas advokatūra 1919–1945. Zvērināti advokāti un zvērinātu advokātu palīgi biogrāfijās. Biogrāfiska vārdnīca. (2007) - 459.-460.lpp.

 Atsauces 

Kategorija:1877. gadā dzimušie
Kategorija:Latviešu zemnieku savienības politiķi
Kategorija:Tautas padomes locekļi